
COMUNICAT DE PRESĂ

22 august 2011
Centru privat de întâlnire între cererea și oferta de forță de muncă 

din construcții
Fundația Casa de Meserii a Constructorilor inaugurează primul din cele 4 Centre Regionale PICAS, rezultat important al proiectului Centre PICAS – Puncte de Informare, Consiliere și Asistență Specializată pentru șomerii din sectorul de construcții, cofinanţat din Fondul Social European prin Programul Operaţional Sectorial Dezvoltarea Resurselor Umane 2007 – 2013  „INVESTEŞTE ÎN OAMENI!”
În cadrul primului seminar de diseminare a rezultatelor va fi inaugurat oficial Centrul PICAS București și vor fi prezentate principalele rezultatele obținute pe parcursul primului an de implementare a proiectului.

Punctele de Informare, Consiliere și Asistență Specializată (PICAS) reprezintă o formă instituțională privată prin intermediul căreia se va realiza întâlnirea între cererea și oferta de pe piața muncii din sectorul de construcții. 
Proiectul beneficiază de sprijinul constant și prezența partenerilor sociali reprezentativi la nivelul ramurii de construcții, având confirmarea participării la eveniment a domnului Laurențiu PLOSCEANU Președinte ARACO – Asociația Română a Antreprenorilor din Construcții  și a domnului Dan CRISTESCU – co-Președinte FGS - Federația Generală a Sindicatelor Familia ”Anghel Saligny”.

De asemenea, în cadrul evenimentului ne bucurăm de prezenta onorantă a unei delegații transnaționale a European Training Foundation interesată de exemple de bune practici în gestionarea pieței muncii.

La acest seminar de diseminare sunt invitate să participe persoane din grupul țintă, reprezentanţi ai autorităţilor, sindicatelor şi patronatelor din sectorul construcţiilor, furnizori de formare şi asociaţii de profil.
Evenimentul se va desfășura, joi, 25 august 2011, începând cu ora 9.00, în incinta Centrului PICAS București din Str. Spătarului, Nr. 36, Sector 2.
Proiectul PICAS este implementat în parteneriat cu Sempla SRL (partener transnațional din Italia) și Agenția Națională de Ocupare a Forței de Muncă (ANOFM).
Pentru informații suplimentare cu privire la proiect vă stăm la dispoziție la următoarele date de contact:
Simion ILIE
Manager de proiect
Telefon: 0735 / 735 441
Email:  office@picas.ro | Site  www.picas.ro  | www.cmc.org.ro

Proiect cofinantat din Fondul Social European prin Programul Operational Sectorial Dezvoltarea Resurselor Umane 2007-2013

